**NOTA INFORMATIVĂ**

**la proiectul hotărârii Guvernului**

**pentru modificarea Hotărârii Guvernului nr.684/2022 pentru aprobarea Regulamentului cu privire la proiectele de investiții capitale publice**

|  |
| --- |
| **1. Denumirea autorului și a participanților la elaborarea proiectului** |
| Proiectul hotărârii Guvernului pentru modificarea Hotărârii Guvernului nr.684/2022 pentru aprobarea Regulamentului cu privire la proiectele de investiții capitale publice *(în continuare – proiect)* a fost elaborat de către Ministerul Finanțelor. |
| **2. Condițiile ce au impus elaborarea proiectului de act normativ și finalitățile urmărite** |
| În vederea realizării prevederilor Matricei de politici, aferentă noului Program de asistență macro-financiară din partea Uniunii Europene, cu suportul experților proiectului de asistență tehnică a UE „Suport pentru Guvernul Republicii Moldova în identificarea și elaborarea proiectelor aferente implementării Acordului de Asociere RM-UE” în anul 2022 a fost elaborată și aprobată Hotărârea Guvernului nr.684/2022 pentru aprobarea Regulamentului cu privire la proiectele de investiții capitale publice.În vederea aplicării stipulărilor Hotărârii Guvernului nr.684/2022, cu suportul experților UE Ministerul Finanțelor a elaborat Instrucțiunea privind evaluarea proiectelor de investiții capitale publice, care prevede detaliile operaționale și tehnice. Însă, Ministerul Justiției prin scrisoarea nr.04/1-7847 din 30 august 2023 a refuzat înregistrarea de stat a Instrucțiunii din cauza lipsei în Hotărârea Guvernului nr.684/2022 a temeiului juridic de a aproba de către Ministrul finanțelor a Instrucțiunii nominalizate. Astfel, în scopul creării temeiului juridic pentru elaborarea și aprobarea de către Ministerul Finanțelor a cadrului metodologic necesar pentru implementarea Hotărârii Guvernului nr.684/2022, se propune operarea modificărilor în hotărârea respectivă.Concomitent, pct.2 din proiect prevede că, prezenta hotărâre intră în vigoare la data publicării în Monitorul Oficial al Republicii Moldova. Prevederea în cauză este necesară în vederea accelerării demarării procesului de implementare a prevederilor Hotărârii Guvernului nr.684/2022 și întreprinderea următoarelor măsuri urgente: * aprobarea și publicarea Instrucțiunii privind evaluarea proiectelor de investiții capitale publice;
* punerea în funcțiune a Sistemului Informațional „Registrul proiectelor de investiții capitale” (SI RPIC);
* instruirea personalului din cadrul autorităților bugetare implicat în realizarea proiectelor de investiții capitale publice;
* aplicarea prevederilor Hotărârii Guvernului nr.684/2022 și a Instrucțiunii privind evaluarea proiectelor de investiții capitale publice în procesul de elaborare a proiectului bugetului de stat pentru anul 2024.
 |
| **3. Principalele prevederi ale proiectului și evidențierea elementelor noi** |
| Proiectul prevede completarea Hotărârii Guvernului nr.684/2022 cu un punct suplimentar care va stabili că, Ministerul Finanțelor va elabora și aproba cadrul metodologic necesar pentru implementarea hotărârii respective.  |
| **4. Fundamentarea economico-financiară** |
| Implementarea proiectului nu implică cheltuieli financiare suplimentare din bugetul de stat.  |
| **5. Modul de încorporare a actului în cadrul normativ în vigoare**  |
| Urmare a aprobării prezentului proiect nu va fi necesară modificarea altor acte normative în vigoare. |
| **6. Avizarea și consultarea publică a proiectului** |
| Întru respectarea prevederilor Legii nr.239/2008 privind transparența în procesul decizional, proiectul a fost plasat pe pagina web oficială a Ministerului Finanțelor www.mf.gov.md (compartimentul „Transparența decizională”, directoriul „Procesul decizional”), precum și pe portalul www.particip.gov.md.Concomitent, în scopul respectării tuturor procedurilor de creație legislativă stabilite de Legea nr. 100/2017 cu privire la actele normative, proiectul a fost prezentat la Cancelaria de Stat.  |
| **7. Consultările expertizei anticorupție** |
| Proiectul va fi supus expertizei anticorupție în conformitate cu prevederile Legii nr.100/2017 cu privire la actele normative. |
| **8. Consultările expertizei juridice** |
| Proiectul va fi supus expertizei juridice în conformitate cu prevederile Legii nr.100/2017 cu privire la actele normative.  |

**MINISTRU Veronica SIREȚEANU**